text: Se video: Mor opdager brand, hvor barnet sov
  10 oktober 2014 kl. 09.49
  Et lynnedslag udviklede sig til ild i en villa i Andrup. I det ramte værelse sov et barn.
  Et voldsomt uvejr tidligt i morges satte ild til en villa i Andrup tæt ved Esbjerg. Heldigvis opdagede moren det og fik sit sovende barn ned fra overetagen, hvor branden opstod.
  - Jeg kommer til at kigge op og kan se, at det faktisk brænder, og så fik vi travlt, siger Rikke Tangaa.
  Moren Rikke Tangaa fortæller her, hvordan hun opdagede branden og fik barn og hund med ud af huset. Varighed: 42 sekunder
  